**Референтен број : IPA/2022/441-824 - IEP**

**Проект: Training – Academia of Journalists and Media Workers- T-AJM**

**Лот: 5.2.3. Prepare 3 policy briefs. (Ref. A3.2.)**

**ОПИС НА НАДЛЕЖНОСТИ**

**(TERMS OF REFERENCE)**

**изработка на** **документ за политики поврзани со РАЗВОЈ НА СИСТЕМИ ЗА ОДГОВОРНА НОВИНАРСКА ВЕШТАЧКА ИНТЕЛЕГЕНЦИЈА**

**Основни информации**

Иницијатива за европска перспектива (ИЕП), Здружението на новинарите на Македонија (ЗНМ), Европската федерација на новинари (ЕФН) заедно го имплементираат проектот „Тренинг -Академија за новинари и медиумски работници - Т-АЈМ“ финансиран од страна на Европската Унија.

Според извештајот на ЕК за 2022 година, Северна Македонија е релативно подготвена во областа на слободата на изразување. Земјата треба да продолжи да работи на ревидирање на правната рамка со која се уредуваат медиумите во согласност со правото на ЕУ, имплементација на стратегијата за реформи на јавниот радиодифузен сервис и навремено да се адресираат сите случаи на закани и акти на насилство врз новинарите, како и да се осигура дека сторителите ќе бидат изведени пред лицето на правдата.

**За проектот**

Проектот има за цел да придонесе за подобрување на општествените можности кои се важни за создавање на средина за слобода на изразување и слобода на медиумите. На овој начин ќе се зајакне безбедноста на новинарите, истовремено нудејќи поддршка според потребите, и механизми за зајакнување на капацитетите на целните групи и промовирање на новинарството како двигател на слободниот проток на информации за (општествен) развој.

**Цел на повикот**

Независното новинарство засновано на факти помага во заштитата на демократските земји преку разоткривање на неправдите, барање одговорност од лидерите и овозможување поволна околина за граѓаните да носат информирани одлуки. Новинарите, кои понекогаш работат под голем личен притисок, треба да можат да работат слободно и безбедно. Ова лежи во срцето на вредностите и демократиите на Европската унија. На 7 мај 2024 година, стапи на сила Европскиот закон за слобода на медиумите кој ја поддржува уредувачката независност и медиумскиот плурализам, ја подобрува транспарентноста и правичноста и промовира подобра соработка на медиумските власти преку новиот Европски одбор за медиумски услуги.

Меѓувладиниот управувачки комитет за медиуми и информатичко општество на Советот на Европа (CDMSI) во ноември 2023 година усвои нови Насоки за одговорно спроведување на системи за вештачка интелигенција во новинарството. Овие упатства се важен придонес за промовирање на јавна комуникациска сфера заснована на владеење на правото усогласена со човековите права. Тие обезбедуваат практични насоки за релевантните актери, особено медиумските / новинарските организации, но исто така и владите, провајдерите на технологија и дигиталните платформи кои шират вести, со детали за тоа како системите за вештачка интелигенција треба да се користат за поддршка на новинарство.

Во тој контекст, целта на овој повик е ангажирање на надворешен соработник/експерт за изработка на документ за политики за употреба на системи за вештачка интелигенција во различни фази на новинарската продукција, почнувајќи од одлуката да се користат системи за вештачка интелигенција, стекнувањето алатки за вештачка интелигенција, инкорпорирање на системи за вештачка интелигенција во професионалната пракса и надворешната димензија на користење на вештачката интелигенција во редакциите, имено нејзиниот ефект врз публиката и општеството. Насоките, исто така, предлагаат одредени одговорности за давателите на технологија и платформи, како и за земјите-членки. Последново може да игра важна улога во развојот на стандарди за одговорно користење на вештачката интелигенција и обезбедување поддршка, вклучително и финансиски шеми за развој на системи за одговорна новинарска вештачка интелигенција.

**Задачи:**

Клучните задачи и одговорности на избраниот понудувач вклучуваат:

* **Подготвителни активности**: преглед на сите релевантни документи (закони, истражувања на темата, владини стратегии како и достапни секундарни податоци (останати анализи, извештаи, новинарски текстови) поврзани со развој на системи за одговорна новинарска вештачка интелигенција.
* **Пишување на документот за политики**: Изработка на документот за политики поврзани со развој на системи за одговорна новинарска вештачка интелигенција, која ќе ги сумира наодите и ќе даде препораки, укажувајќи на значењето на користење на вештачката интелегенција во медиумите и нејзиниот ефект врз публиката и општеството.
* **Анекс кон документот за политики**: Преглед на користена литература.
* **Презентација на докуметот за политики**.

Финалниот продукт, интегрално треба да биде од 10 до максимум 15 страници на македонски јазик

Документот за политики поврзани со развој на системи за одговорна новинарска вештачка интелегинција ќе биде презентирана на посебен настан – Форум за политики на високо ниво и дискутирана со новинари, новинарски здруженија, уредници и други медиумски работници.

Откако ќе биде презентиранана на овој форум, политиката ќе биде промовирана и дистрибуирана до јавноста, носителите на политики и одлуки, како и меѓународната донаторска заедница преку активностите за промоција и видливост планирани во рамки на проектот.

**Потребни услови**

Квалификации:

Заинтересираните понудувачи треба да ги исполнат следниве минимални услови:

* Универзитетска диплома од областа на општествените науки (правни, политички, новинарство, безбедност, и други сродни области) или од областа на дигиталната технологија или од областа на безбедносни студии. Предност ќе имаат кандидатите со завршени магистерски или докторски студии,
* Солидни познавања за новинарските практики и користење (злоупотреба) на вештачка интелигенција, начинот на функционирање на вештачката интелигенција во светот и посебно во Европската Унија, механизмите, политиките, и другите инструменти поврзани со системите на вештачка интелигенција во новинарството и истражувањето**,**
* Искуство во користење и/или истражување и/или следење на користење на вештачка интелигенција во новинарските практики,
* Одлични аналитички и вештини за пишување.

**Времетраење на ангажманот**

Времетраењето на ангажманот е вкупно два месеци од денот на потпишување на Договорот (за изработка на Политиката и учество на форумот за политики каде истата ќе биде презентирана)

**Финансиски надомест**

Максималниот буџет за оваа набавка изнесува 2 500 евра бруто во денарска противвредност и ги вклучува сите трошоци што можат да се појават во текот на извршувањето на работата.

Плаќањето ќе се врши според следнава динамика:

* 100 % по извршување на сите обврски од договорот